钦定古今图书集成/明伦汇编/氏族典/第394卷 > 李迨
## 钦定古今图书集成/明伦汇编/氏族典/第394卷 > 李迨

按《宋史李迨传》：“迨，东平人也。曾祖参，仕至尚书右丞。
迨未冠，入太学，因居开封，以荫补官，初调渤海县尉，
累迁金部郎。建炎三年，丁父丧，诏起复，以中散大夫
为御营使司参议官。四年，加显谟阁待制，为淮南、江
浙、荆湖等路制置发运使。寻以军旅甫定，乞持馀服，
诏许之。绍兴二年，知筠州。明年，移信州，寻提举江州”
太平观。五年，除两浙路转运使，升龙图阁直学士，为
四川都转运使。以与吴玠不合，与祠。九年，命迨为京
畿都转运使。孟庾时为权东京留守，潜通北使，迨察
其隐微，庾不能平，讼于朝。迨因此求罢去，乃落职与
祠。归，而庾以京师降于金人。迨寻复龙图阁待制、知
洪州。十六年，以疾丐祠。十八年，卒。